જિલ્લા ડી.એસ.પી. આર.વી અસારીની સૂચના મુજબ જિલ્લા પોલીસ દારૂની બદીને ડામવા એલર્ટ પર છે. આવી જ એક સૂચનાના આધારે ગત રાત્રી દરમિયાન પેટ્રોલિંગમાં નીકળેલા કોઠના મહિલા પી.એસ.આઈ. એચ.વી પટેલે શંકાના આધારે પસાર થઈ રહેલી રાજસ્થાન પાસિંગની એક ટ્રકને અટકાવી તપાસ શરૂ કરી હતી. તપાસ દરમિયાન ટ્રકમાંથી પોલીસને ૨૦.૪૬ લાખની કિંમતની દારૂની ૩૪૧ પેટી મળી હતી. પોલીસે દારૂ ઉપરાંત ૫ લાખની ટ્રક કબજે કરી ટ્રકના ચાલક વિજયસિંહ રાજપૂત (રહે. ચિત્રકુટ, ઉદેપુર)ને પકડી પાડ્યો હતો.